Z  á  p  i  s  n  i  c  a

z rokovania Komisie na vyhodnotenie vyhlásenia elektronickej aukcie dňa 23. 04. 2024
zriadenej podľa § 8aa ods. 4 písm. b)  zákona č. 278/1993 Z. z. o správe majetku štátu v znení neskorších predpisov
----------------------------------------------------------------------------------------------------------------------------- 

Priebeh rokovania

Komisia Okresného úradu Trenčín na vyhodnotenie vyhlásenia elektronickej aukcie na prevod vlastníctva nehnuteľného majetku štátu v dočasnej správe Okresného úradu Trenčín,  zapísaného v katastri nehnuteľností vedenom Okresným úradom Považská Bystrica, katastrálnym odborom  na LV č. 3323 ako:

· pozemok KN-C parc. č. 354/1 o výmere 543 m2, druh pozemku zastavaná plocha a nádvorie, v podiele 1/1
· pozemok KN-C parc. č. 354/2 o výmere 250 m2, druh pozemku zastavaná plocha a nádvorie, v podiele 1/1

 bola menovaná Opatrením prednostu Okresného úradu Trenčín Ing. Romanom Kozáčkom, č. OÚ-TN-OO-2023/004609 - 17 zo dňa 08. 11. 2023, a to v nasledovnom zložení:

· predseda komisie:
Ing. Jana Hôrková
· členovia:

JUDr. Peter Filo

                                               Ing. Ľubica Pilátová

                                         JUDr. Jana Habáňová 





Ing. Eva Šlosárová

Nakoľko ide o nehnuteľný  majetok v dočasnej správe Okresného úradu Trenčín, ktorý neslúži a ani v budúcnosti nebude slúžiť správcovi na  plnenie úloh v rámci predmetu  jeho činnosti alebo v súvislosti s ním, Okresný úrad Trenčín nevydal rozhodnutie o prebytočnosti a začal s týmto nehnuteľným majetkom nakladať ako s prebytočným majetkom štátu.

Predmetné  nehnuteľnosti boli ocenené v znaleckom posudku č. 103/2023 zo dňa 08. 09. 2023, vyhotoveným Ing. Petrom Martiškom, Počašie č. 1176/63, 951 41 Lužianky, znalcom v odbore Stavebníctvo, odvetvie Odhad hodnoty nehnuteľností, ktorý stanovil všeobecnú hodnotu nehnuteľností sumou  29 868,45 €, po zaokrúhlení 29.900,- € Primeraná cena predmetných nehnuteľností bola Okresným úradom Trenčín stanovená na 29.900,- €.  

Nehnuteľný majetok bol ponúknutý v registri ponúkaného majetku štátu na prevod správy v súlade § 8 ods. 1 zákona č. 278/1993 Z. z. o správe  majetku  štátu  v  znení  neskorších  predpisov. Dňa 14. 09. 2023  bola  zverejnená  ponuka  v danom  registri,  lehota  na  doručenie  ponúk začala plynúť dňa 15. 09. 2023 a koniec lehoty na doručenie ponúk pripadol na deň 16. 10. 2023. Žiaden správca sa v stanovenej lehote neprihlásil a neprejavil záujem o ponúkaný majetok štátu.

Ponukové konanie na predmetný nehnuteľný majetok bolo neúspešné, preto začal Okresný úrad Trenčín v súlade s § 8aa zákona č. 278/1993 Z. z. o správe majetku štátu v znení neskorších predpisov uskutočňovať vyhlásenie elektronickej aukcie, keďže všeobecná hodnota predmetnej  nehnuteľnosti bola stanovená sumou nad 10.000,- €. 


Dňa 17. 10. 2023 bolo zverejnené v registri ponúkaného majetku štátu, v časti elektronické aukcie, oznámenie o vyhlásení elektronickej aukcie na odplatný prevod predmetného nehnuteľného majetku štátu s uvedením lehoty na doručenie cenových ponúk. Lehota začala plynúť dňa 18. 10. 2023 a uplynula dňa 15. 11. 2023. Primeraná cena predmetných nehnuteľností bola Okresným úradom Trenčín stanovená na 29.900,- €, výška finančnej zábezpeky bola určená sumou 2.900,- €.   
Na zverejnenú ponuku Okresného úradu Trenčín formou vyhlásenia elektronickej aukcie sa v stanovenej lehote neprihlásil žiadny záujemca.

Dňa 16. 11. 2023 bolo opakovane zverejnené v registri ponúkaného majetku štátu, v časti elektronické aukcie, oznámenie o vyhlásení elektronickej aukcie na odplatný prevod predmetného nehnuteľného majetku štátu s uvedením lehoty na doručenie cenových ponúk. Lehota začala plynúť dňa 17. 11. 2023 a uplynula dňa 18. 12. 2023. Primeraná cena predmetných nehnuteľností bola podľa § 8a ods. 8 zákona o správe majetku štátu v znení neskorších predpisov znížená o 10 %, čo predstavuje sumu 26 910,- €, výška finančnej zábezpeky bola určená sumou 2.600,- €.   
Na zverejnenú ponuku Okresného úradu Trenčín formou vyhlásenia elektronickej aukcie sa v stanovenej lehote neprihlásil žiadny záujemca.


Dňa 23. 01. 2024 bolo opakovane zverejnené v registri ponúkaného majetku štátu, v časti elektronické aukcie, oznámenie o vyhlásení elektronickej aukcie na odplatný prevod predmetného nehnuteľného majetku štátu s uvedením lehoty na doručenie cenových ponúk. Lehota začala plynúť dňa 24. 01. 2024 a uplynula dňa 26. 02. 2024. Primeraná cena predmetných nehnuteľností bola podľa § 8a ods. 8 zákona o správe majetku štátu v znení neskorších predpisov znížená o 30 %, čo predstavuje sumu 20.930,- €, výška finančnej zábezpeky bola určená sumou 2.000,- €.   
Na zverejnenú ponuku Okresného úradu Trenčín formou vyhlásenia elektronickej aukcie sa v stanovenej lehote prihlásil jeden záujemca:
·    Dušan Ježík, bytom Čadca (cenová ponuka doručená Okresnému úradu Trenčín dňa 20.02. 2024).
Súčasne bolo zistené, že finančná zábezpeka od záujemcu v sume 2.000,- € bola zložená na určený účet Ministerstva vnútra SR dňa 20.02.2024, t.j. v stanovenom termíne.

Dňa 23.02.2024 záujemca Dušan Ježík doručil Okresnému úradu Trenčín svoje odstúpenie od ponuky na odkúpenie pozemkov v k.ú. Horná Mariková.
    
Dňa 28.02.2024 bolo opakovane zverejnené v registri ponúkaného majetku štátu, v časti elektronické aukcie, oznámenie o vyhlásení elektronickej aukcie na odplatný prevod predmetného nehnuteľného majetku štátu s uvedením lehoty na doručenie cenových ponúk. Lehota začala plynúť dňa 29.02.2024 a uplynula dňa 27.03.2024. Primeraná cena predmetných nehnuteľností bola podľa § 8a ods. 8 zákona o správe majetku štátu v znení neskorších predpisov znížená o 60 %, čo predstavuje sumu 11. 960,- €, výška finančnej zábezpeky bola určená sumou 1.100,- €.   
Na zverejnenú ponuku Okresného úradu Trenčín formou vyhlásenia elektronickej aukcie bolo v stanovenej lehote, t.j. do 27.03.2024 Okresnému úradu Trenčín doručených 6 cenových ponúk.

· Mgr. Lukáš Pavlenko, bytom Vojtovce .............(cenová ponuka  doručená dňa 07. 03. 2024)
· Martin Štefina, bytom Považská Bystrica............(cenová ponuka doručená dňa 21. 03. 2024)
· Mgr. Pavol Lojek, bytom Spišská Belá............... (cenová ponuka doručená dňa 25. 03. 2024)
· Róbert Sucharda, bytom Nové Zámky................ (cenová ponuka doručená dňa 26. 03. 2024)
· Stanislav Rožník, bytom Dolná Súča ................. (cenová ponuka doručená dňa 27. 03. 2024)
· Trading Holders, s.r.o., so sídlom Černyševského 10, 851 01 Bratislava, IČO: 53329589       (cenová ponuka doručená dňa 27. 03. 2024)
Komisia Okresného úradu Trenčín na vyhodnotenie vyhlásenia elektronickej aukcie na prevod  vlastníctva predmetného nehnuteľného majetku štátu za osobnej prítomnosti všetkých jej členov skonštatovala, že obálky spĺňali náležitosti vyhlásenia elektronickej aukcie, boli doručené v stanovenej lehote a pred otváraním boli zalepené. 

Cenové ponuky záujemcov boli nasledovné:

· Mgr. Lukáš Pavlenko.............................................cenová ponuka  11 970,- €

· Martin Štefina, ......................................................cenová ponuka  12 000,- €

· Mgr. Pavol Lojek...................................................cenová ponuka  11 960,- €

· Róbert Sucharda.....................................................cenová ponuka  11 970,- €
· Stanislav Rožník ................................................... cenová ponuka  11 960,- €

· Trading Holders, s.r.o.,.......................................... cenová ponuka  11 960,- €
Súčasne komisia skonštatovala, že finančné zábezpeky od záujemcov boli zložené na určený účet Ministerstva vnútra SR v požadovanej sume 1.100,- € a v stanovenej lehote  nasledovne: 

· Mgr. Lukáš Pavlenko.........................finančná zábezpeka zložená na účet dňa 05.03.2024
· Martin Štefina, ..................................finančná zábezpeka zložená na účet dňa 20.03.2024

· Mgr. Pavol Lojek...............................finančná zábezpeka zložená na účet dňa 21.03.2024
· Róbert Sucharda................................finančná zábezpeka zložená na účet dňa 26.03.2024

· Stanislav Rožník .............................. finančná zábezpeka zložená na účet dňa 26.03.2024

· Trading Holders, s.r.o., .................... finančná zábezpeka zložená na účet dňa 27.03.2024
Listami zo dňa 05. 04. 2024  boli  jednotliví  záujemcovia vyzvaní  na účasť v elektronickej aukcii

s uvedením podrobných informácií o  priebehu a základných technických podmienkach elektronickej aukcie. Listy boli záujemcom doručené nasledovne:

· Mgr. Lukáš Pavlenko....................................výzva doručená elektronicky dňa 05.04.2024

· Martin Štefina, ............................................ výzva doručená elektronicky dňa 15.04.2024

· Mgr. Pavol Lojek..........................................výzva doručená elektronicky dňa 09.04.2024
· Róbert Sucharda...........................................výzva doručená elektronicky dňa 10.04.2024

· Stanislav Rožník ......................................... výzva doručená elektronicky dňa 12.04.2024

· Trading Holders, s.r.o., ................................výzva doručená elektronicky dňa 07.04.2024
Záujemcovia boli v uvedenom liste informovaní o tom, že elektronická aukcia bude prebiehať v dvoch kolách:

1. kolo – tzv.  prípravné kolo, termín jeho konania je od 16.04.2024 do 23.04.2024 (dňa 23.04.2024 
do 09.00 hod). Počas neho sa záujemcovia mohli skúšobne prihlásiť do  elektronickej aukcie, vyskúšať si jej fungovanie.
2. kolo – samotná elektronická aukcia – termín jej konania bol stanovený na deň 23.04.2024 so začiatkom o 09:00 hod
V liste boli záujemcom v súlade s § 8ab ods. 2 zákona č. 278/1993 Z. z. oznámené nasledovné skutočnosti:

a) východisková cena elektronickej aukcie, ktorá bola stanovená na sumu 12 000,- €. Ide o najvyššiu cenovú ponuku ponúknutú v rámci vyhlásenia elektronickej aukcie. Minimálna suma o ktorú je možné zvýšiť v priebehu elektronickej aukcie cenovú ponuku oproti predchádzajúcej cenovej ponuke, bola určená na 500,- €

b) informácie týkajúce sa použitého elektronického zariadenia, ktoré bude vykonávať elektronickú aukciu a podmienky a špecifikácie technického pripojenia k nemu
      c)  termín a trvanie  elektronickej aukcie - uskutoční sa dňa 23.04.2024 o 09.00 hod., bude trvať  1 hodinu, prebiehať bude na web stránke: https://minv-aukcie.proebiz.com/
      elektronická aukcia sa skončí dňa 23.04.2024 o 10.00 hod. 
d) čas o ktorý sa predlžuje skončenie elektronickej aukcie po prijatí cenovej ponuky, bol  stanovený na 5 minút. 

Elektronická aukcia sa uskutočnila dňa 23.04.2024 so začiatkom o 9.00 hod, skončila sa dňa 23.04.2024 o 10.20 hod. Posledné ponúknuté ceny jednotlivých záujemcov boli nasledovné:

· Mgr. Lukáš Pavlenko.............................................cenová ponuka  17 500,- €

· Martin Štefina, ......................................................cenová ponuka  12 000,- €

· Mgr. Pavol Lojek...................................................cenová ponuka  16 000,- €

· Róbert Sucharda.....................................................cenová ponuka  17 000,- €

· Stanislav Rožník ................................................... cenová ponuka  14 500,- €

· Trading Holders, s.r.o.,.......................................... cenová ponuka  15 000,- €

Záver:



Komisia Okresného úradu Trenčín na vyhodnotenie elektronickej aukcie na prevod  vlastníctva nehnuteľného majetku štátu v dočasnej správe Okresného úradu Trenčín, nachádzajúceho sa v k. ú. Horná Mariková, obec Horná Mariková, zapísaného v katastri nehnuteľností vedenom Okresným úradom Považská Bystrica, katastrálnym odborom  na liste vlastníctva  č. 3323 ako: pozemok KN-C parc. č. 354/1 zastavaná plocha a nádvorie o výmere 543 m2 a  pozemok KN-C parc. č. 354/2 zastavaná plocha a nádvorie o výmere 250 m2,vzhľadom na výsledok elektronickej aukcie odporúča prednostovi Okresného úradu Trenčín JUDr. Petrovi Parákovi, aby Okresný úrad Trenčín podľa § 11 zákona č. 278/1993 Z. z. o správe majetku štátu v znení neskorších predpisov uzatvoril so záujemcom Mgr. Lukášom Pavlenkom kúpnu zmluvu o prevode predmetného nehnuteľného majetku štátu v dočasnej správe Okresného úradu Trenčín za kúpnu cenu 17 500,- €.
Ing. Jana Hôrková, predseda komisie, v.r.
JUDr. Peter Filo, člen komisie, v.r.

Ing. Ľubica Pilátová, člen komisie, v.r.
JUDr. Jana Habáňová, člen komisie, v.r.
Ing. Eva Šlosárová, člen komisie, v.r.
